Λάρνακα, 18/07/2025

**Η Lidl Κύπρου αναδεικνύει τη δέσμευσή της στην τοπική ποιότητα μέσα από μία ξεχωριστή γαστρονομική εμπειρία ΓΑΛΠΟ**

**Μέσα από ένα δημιουργικό σεμινάριο μαγειρικής στη Lidl Food Academy στη Λευκωσία, εκπρόσωποι των ΜΜΕ και Influencers είχαν την ευκαιρία να γνωρίσουν από κοντά τη γευστική ποιότητα και την αυθεντική προέλευση των προϊόντων ΓΑΛΠΟ, της ιδιωτικής ετικέτας της Lidl Κύπρου.**

Μια ξεχωριστή γευστική εμπειρία είχαν την ευκαιρία να ζήσουν πρόσφατα εκπρόσωποι των ΜΜΕ και influencers, στη Lidl Food Academy στη Λευκωσία, συμμετέχοντας σε ένα δημιουργικό σεμινάριο μαγειρικής αφιερωμένο στα εκλεκτά προϊόντα ιδιωτικής ετικέτας **ΓΑΛΠΟ** της **Lidl Κύπρου**.

Υπό την καθοδήγηση του **σεφ της Lidl Food Academy, Κωνσταντίνου Πετεβίνου**, οι συμμετέχοντες φόρεσαν ποδιές και δημιούργησαν πρωτότυπες συνταγές που ανέδειξαν την ποιότητα και την αυθεντικότητα των προϊόντων ΓΑΛΠΟ – από φέτα Π.Ο.Π., γιαούρτι, κεφίρ και κρέμα γάλακτος, μέχρι χαλλούμι και γραβιέρα. Πιάτα όπως πίτσα με γραβιέρα και προσούτο, γαρίδες σαγανάκι με φέτα φλαμπέ, σαλάτα με χαλλούμι και καρπούζι, καθώς και δροσερά επιδόρπια με κεφίρ και ροδόσταγμα, εντυπωσίασαν με τη γεύση και την απλότητά τους.

Η σειρά **ΓΑΛΠΟ** αποτελεί **ένα ξεχωριστό brand ιδιωτικής ετικέτας της Lidl Κύπρου**, αναγνωρισμένο για την ποιότητα και την προσήλωσή του στις αυθεντικές γαλακτοκομικές γεύσεις. Τα προϊόντα της σειράς παράγονται σε συνεργασία με **Κύπριους και Έλληνες παραγωγούς**, συνδυάζοντας την **τοπική παράδοση** με τις **σύγχρονες απαιτήσεις ποιότητας και ασφάλειας**.

Η **Lidl Κύπρου** στηρίζει διαχρονικά την **τοπική παραγωγή**, συνεργαζόμενη με περισσότερους από **100 Κύπριους προμηθευτές**, εκ των οποίων οι 13 ειδικεύονται σε γαλακτοκομικά και τυροκομικά προϊόντα. Μέσα από αυτή τη στρατηγική, η εταιρεία συμβάλλει ουσιαστικά στην **ενίσχυση της κυπριακής οικονομίας**, τόσο σε **εθνικό** όσο και σε **διεθνές επίπεδο**. Μόνο το 2024, η Lidl Κύπρου εξήγαγε προϊόντα σε **27 χώρες**, με τις συνολικές εξαγωγές να ανέρχονται στα **28,8 εκατομμύρια ευρώ** — εκ των οποίων τα **26 εκατομμύρια** αφορούσαν αποκλειστικά το **χαλούμι**.

**Επισκεφθείτε τη Lidl Κύπρου και στα:**

[**corporate.lidl.com.cy**](https://corporate.lidl.com.cy/el/)

**team.lidl.com.cy**

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**linkedin.com/company/lidl-cyprus**](https://www.linkedin.com/company/lidl-cyprus)